title: "Nuurdwaast (Prowins uun S\u00fc\u00fcdaafrika)"
text: "Det Nuurdwaast Prowins (\u00fc\u00fcb Ingels: North West Province, \u00fc\u00fcb Tswana: Bokone Bophirima) as ian faan d\u00f6n nj\u00fc\u00fcgen prowinsen faan S\u00fc\u00fcdaafrika. At prowins leit uun a nuurd faan't lun. Uun a nuurd an nuurdwaast leit Botsuana, uun a nuurduast det Limpopo Prowins, uun a uast det Gauteng Prowins, uun a s\u00fc\u00fcduast det Freistoot Prowins an uun a s\u00fc\u00fcdwaast det Nuurdkap Prowins. Det hee 3.509.953 lidj (2011). At hoodsteed faan\u2019t prowins as Mahikeng.\n\nGeografii\nA Magaliesberger lei uun a nuurduast faan't prowins an de Vaal Struum maaget at grens uun a s\u00fc\u00fcd. At s\u00fc\u00fcddial faan a nuurdwaast as en widj gebiit faan flaak lun an a nuurddial hee ei f\u00f6l buumer.\n\nSteeden\n\nD\u00f6n tjiin gratst steeden uun't prowins san:\n\nIindialing faan Ferwalting\n\nAt prowins hee fjauer distrikt-munisipaliteeten:\n Bojanala Platinum \n Dr Ruth Segomotsi Mompati \n Ngaka Modiri Molema\n Dr Kenneth Kaunda\n\nBef\u00f6lkring\nDet letst folksteeling wiar uun't juar 2011. Efter a resultooten hee't prowins 3.509.953 lidj: 1.779.903 faan a lidj san karmen an 1.730.049 san w\u00fcfh\u00f6\u00f6d.\n\nSpriiken\n\nEfter't folksteeling uun't juar 2001, 65,4 % faan a lidj uun't prowins snaaket Tswana (Setswana) an 7,5 % Afrikaans.\n\nHistoore\nAt prowins wurd 1994 gr\u00fcnlaanjen, \u00fc\u00fcs dialen faan det Kapprowins an det Transvaal Prowins m\u00e4 dial faan't bantustan Bophuthatswana tuplaanjen wurd.\n\nPolitiik\n\nDet North West Provincial Legislature as at parlament faan't prowins. Det weelet at kabinet an a premier-minister faan't prowins faan't partei of koalitschuun, wat d\u00f6n miast lasmaaten uun't parlament hee. A premier-minister faan't prowins sant 2018 as Job Mokgoro faan det African National Congress (ANC). Det ANC as sant 1994 det starkst partei uun't parlament.\n\nD\u00f6n ual premier-minister san: Wendy Nelson (Mei-J\u00fc\u00fcne 2018), Supra Mahumapelo (2014-2018), Thandi Modise (2010-2014), Maureen Modiselle (2009-2010), Edna Molewa (2004-2009), Popo Molefe (1994-2004).\n\nWiartskap\nAt prowins hed uun't juar 2016 en BIP faan 279.733 miljuunen Rand, wat 6,4 % faan't BIP faan S\u00fc\u00fcdaafrika as. Det wichtigst sektoor uun't wiartskap faan't a Nuurdwaast as a berigbau, wat muar \u00fc\u00fcs at heleft faan't BIP faan't prowins bidreecht. A hoodmineraalien san:\n gul, wat uun Orkney an Klerksorp ufbaut wurt; \n platin, wat uun Rustenburg an Brits ufbaut wurt; an \n diamanten, wat uun Lichtenburg, Christiana an Bloemhof ufbaut wurt.\n\nKwelen\n\nProwins uun S\u00fc\u00fcdaafrika"